Tisztelt Főigazgató Úr!

Szenvedélyes író vagyok, hadd valljam be. Írtam egy művet melyet figyelmükbe ajánlanék alábbi levelemben. Hogy miért különb az én Csongor és Tündém? Engedje meg nekem hogy bebizonyítsam.

Tudja uram, sokat olvasok, tanult ember vagyok. Gyarló, és szerelmes. Szerelmes a világba és a világ történeteibe. Először Gyergyai Albert fejéből kipattant *História egy Árgírus nevű királyfiról és egy tündér szűzleányról* című történetbe lettem szerelmes. Utána Shakespeare *Rómeó ás Júliája* gyakorolt rám nagy hatást, mint ahogy a *Szenitvánéji Álom* is. *Az Ezeregyéjszaka* mesevilága és Goethe csodás *Faustja* késztettek arra, hogy én magam is megalkossak valami olyat, melybe mások is szerelmesek lehetnek.

Eleinte apró kis jegyzetnek indult. A cselekmény apró csermelyként duzzadt patakká, majd hegyeket és erdőket ölelő folyóvá. Nem ez volt a célom. Nem a színháznak teremtettem, csak egy papírfedelű vékony könyvecskének. Egyszerűen írtam meg, egyszerű nyelven, egyszerű szerkezetben. Ahonnan elindulnak hőseim, oda is térnek vissza, immáron céljukat elérvén, megfáradt, kemény munkától boldog lélekkel. Végülis elérték céljukat. Boldogok.

A Csongor és Tünde egy szerelmes pár történetét karolja fel, melyben helye van ármánynak, természetfelettinek és halandónak, hűségnek és kételynek. Csongor, a daliás királyfi, szülői kertben, virágillattól elkábulva, növények zölde között, aranyalmát termő fa árnyékában pillantja meg először a hajnali fénybe bújtatott tündeszerelmét. Tünde, az ártatlan, melegszívű leány, aki halhatatlansággal van megáldva, s Tündérhonból érkezett, beleszeret egy halandóba. Kettejük szerelme a feje tetejére fordítja az összes világot. Mirigy, a gonosz boszorkány elszakítja őket egymástól, mert saját lányát akarta Csongor úrfihoz adni, de az ördögfiókák, ó azok a romlottak, felfalták gyermekét. Csongor mély álomba merül sötét éjjel és nem láthatja szerető kedvesét. Így hát keresésére indul. Roppant bátor és határozott ifjúról beszélünk, nemdebár? Tehát a történet folytatódik, és Csongor egy szelíd, kissé talán, hogy is mondjam, balga jobbágy kíséretében indul a szépséges Tünde keresésére. De mily szépséges, mily fenséges! Bizonyára maga Aphrodité istennőtől kapta becses ajándékát. Az ő nyomában pedig kedves, érzelmektől dagadó tündérke, Ilma van segítségére, aki valódi nevén Böske, a jó öreg Balga kedvese. Bonyolódik a történet, míg a papír felett görnyedtem, ujjaim szinte egybeolvadtak pennámmal, magam is annyira izgatott voltam.

Csongor úrfi a hármas út vidékére lép. Vajon melyik irányba menjen? Erre, arra, netán amarra? Mely út végén leli Tünde szerelmét? Pénzéhes kalmár, fejdísztől, kék vértől roskadozó fejedelem, tudástól megrészegült elme járja a három utat. Mind a magáét vallja a legjobbnak. Csongornak mind ugyanolyan, hisz egyikre sem vágyik. Úgy tartom, ha gyarló emberre rámosolyog a Nap meleg sugara, képtelenség nem szaladni utána. Csongor se más, mint a többi. Egy dolog élteti, örök boldogságot lelni, élete végéig kacagásban fürödni.

Tünde apró léptei Hajnalbirodalmat járják. Nemes lelke, kitartó ereje kiállja a hallgatás próbáját. Hát nem csodás egy ilyen szép és szelíd teremtményt ily erősnek látni? Aranyló fürtök, selyemtapintás, szikrázó szemek, rózsás ajkak, ó minő fenségesség. Lehet-e embertől ilyen szépséget megvonni? Rút Mirigy erre vetemedik. Éj birodalmában megmérgezi tiszta, hűs kút jóslatát, Csongor lelkére bűnt bocsát. Boszorkány, mesebeli gonoszság Ledér leányt ékszerrel, nemes kelmével feldíszíti, megkéri, csábítsa el Csongor úrfit, térítse a rossz irányba, legyen egy pillanatig ő a boldogsága. Az ember azt hinné fiatal ifjú, könnyű szerrel hat reá a szenvedély, s földi élvezetek, de nemhiába ő a hősünk. Hűsége kiállja eme próbát, de olybá tűnik lassan kezdi feladni eddig izzó reményét, elszánt kitartását.

Mindeközben Balga poros földhöz tapadt esze, csúf játékot űz vele. Ledér csapdájába esik, elcsábul, és mit ölel, mit szeret oly annyira? Egy ósdi, poros, korhadt karosszéket. Mily kacagtató, mily nevetséges! Még a komisz ördögfiókák is kijátszák szegény balgát, ruháját elkobozzák s egyikük Ilma nyomába szegődik, Balgának adva ki magát. Színes e világ, csipetnyi kis fordulatos fűszerek. Balga tán ennek illatát érzi meg ropogós sült galamb és mámoros borocska képében.

Minő csoda ez kérem! Látják? Látják, amit én? Szerelmesek lettek Tündébe, ugye? Na és Csongor úrfiba? A szerelmükbe? Látják önök is, ahogyan megelevenedik az illatozó kert, Tünde hullámzó arany haja, Csongor kitartó vágya a boldogságra, Mirigy ősi gonoszsága? Ördögfiókák karcos nevetése ostromolja fülemet, Éjkirálynő bús, síró hangja szorongat, Ilma pironkodó orcája csal mosolyt komor arcomra.

Tisztában vagyok vele, hogy valószínűleg ezerszámra küldenek önnek hasonló leveleket. Ennek tudatában mégis bátorkodom elküldeni rövid történetemet, remélvén, hogy e sok világ, émelyítő varázs megbabonázta ugyanúgy önt is, mint kemény munkára vágyó személyemet.

Szívélyes üdvözlettel,

Vörösmarty Mihály